ČO NEDAŤ DO KRABIČKY!

* **Používanú kozmetiku, drogériu alebo viditeľne nosené oblečenie**
* **Otvorené potraviny alebo potraviny po záručnej dobe**
* **Čerstvé ovocie a čerstvé potraviny** (často sa pokazia kým je krabička odovzdaná)
* **Trvanlivé potraviny vhodné na tepelnú úpravu** (napr. cestoviny, polievky, fazuľa, horčica, veci do mikrovlnky atď.)
* **Príliš veľké veci**, ktoré zaberú veľkú časť krabice (napr. veľká krabica džúsu, veľké balenie papierových vreckoviek/ toal. papiera, veľká plyšová hračka)
* **Špecifický kus oblečenia** (tepláky, sveter, pyžamo- ťažko trafiť veľkosť, keď neviete kto krabičku dostane)
* **Sviečky, zapaľovače, čistiace prostriedky**
* **Lieky, alkohol**
* **Šumivé rozpustné tablety do vody a rôzne vitamínové doplnky**(nepoznáte zdravotný stav náhodného príjemcu, mohli by si ich pomýliť s cukríkmi)
* **Nebezpečné predmety** (napr. ostré nožničky, pilníky, vreckový nožík atď.)
* **Zbytočnosti**, ktoré Vám doma zavadzajú (napr. rôzne staré sošky, staré dekorácie, staré knihy nezaujímavého alebo pesimistického či hororového obsahu atď.)
* **Nezabalené krabičky** vianočným papierom alebo **zabalené krabičky vcelku** ( nezabalený vrch a spodok zvlášť)
* **Obsahovo nevyvážené krabičky** ( plná krabička len jedného kusu oblečenia, plná krabička len čajov alebo priveľa sladkostí či kozmetiky)
* **Mašle a stuhy na vrchu krabice** (s krabičkami sa potom zle manipuluje a zle sa ukladajú na seba v obmedzenom priestore našich dobrovoľníkov)
* **Peniaze alebo iné hodnotné veci**
* Prosíme, nepoužívať **príliš malé krabice** z detských topánok alebo naopak **priveľké krabice** od dámskych čižiem. Najlepší by bol štandardný rozmer aby mali starkí približne rovnaké množstvo nádielky.